nahid-hub/BLUGE-bengali-wikipedia-section-title-prediction huggingface dataset:
ঘাটাইল উপজেলার ভৌগোলিক অবস্থান অবস্থান ২৪°২৩´ থেকে ২৪°৩৪´ উত্তর অক্ষাংশ এবং ৮৯°৫৩´ থেকে ৯০°১৫´ পূর্ব দ্রাঘিমাংশ। এটি টাঙ্গাইল ও ময়মনসিংহ জেলার মহাসড়কের দুপাশে এবং টাঙ্গাইল জেলার উত্তরে অবস্থিত। এর মোট আয়তন ৪৫১.৭১ বর্গ কিলোমিটার। এটি সমুদ্র পৃষ্ঠ থেকে ১৮ মিটার উচ্চতায় অবস্থিত। পুরো উপজেলাটি বনাঞ্চল বেষ্টিত পাহাড়ি জনপদ নিয়ে গঠিত। ভৌগোলিকভাবে ঘাটাইলের মাটি লাল। ঘাটাইল উপজেলার কেন্দ্র থেকে দক্ষিণে টাঙ্গাইল, পশ্চিমে সিরাজগঞ্জ এবং উত্তরে ময়মনসিংহ জেলা সদর অবস্থিত। টাঙ্গাইল জেলা সদর ঘাটাইলের দূরুত্ব ৩০ কিলোমিটার।। এর উত্তরে গোপালপুর ও মধুপুর উপজেলা, দক্ষিণে কালিহাতি ও সখিপুর উপজেলা, পূর্বে ময়মনসিংহ জেলার ফুলবাড়িয়া ও ভালুকা উপজেলা, পশ্চিমে ভুঞাপুর ও গোপালপুর উপজেলা অবস্থিত।

কেদারনাথ মজুমদার লিখিত ময়মনসিংহের বিবরণ গ্রন্থ অনুসারে মধুপুর গড়ের পাহাড়ি অঞ্চলে প্রাকৃতিক সম্পদ যেমন লৌহ, কয়লা ও তেল মজুদ রয়েছে বলে মনে করা হয়। ১৮৭৭ সালে দীননাথ সেন মধুপুর গড়ের মাটি পরীক্ষা করে তিনিও লৌহ খনি থাকার কথা বলেন। পরবর্তীতে সরকারিভাবে মধুপুর ও ঘাটাইল উপজেলার এ বনাঞ্চলে বেশ কয়েকবার পরীক্ষা-নিরিক্ষা করা হয়।

ঘাটাইলের উপর দিয়ে বংশী, ঝিনাই ও লৌহজং নদী নামে তিনটি নদী প্রবাহিত হয়েছে। বংশী পুরাতন ব্রহ্মপুত্র নদ থেকে উৎপন্ন হয়ে এ উপজেলার উপর দিয়ে প্রবাহিত হয়ে বানার ও ঝিনাই নদীর শাখার সাথে মিলিত হয়েছে। পরবর্তীতে সেটি কালিয়াকৈরে দুই ভাগ হয়ে একটি শাখা তুরাগ নামে মিরপুর দিয়ে বুড়িগঙ্গা নদীতে পতিত হয়েছে। অন্য শাখা সাভার হয়ে ধলেশ্বরী নদীতে পতিত হয়েছে। টাঙ্গাইল জেলার মাঝারি নদীসমূহের মধ্যে বংশী সবচেয়ে বড়। উৎপত্তিস্থল হতে সঙ্গমস্থল পর্যন্ত এর দৈর্ঘ্যে ১০০ মাইল।

সঠিক অনুচ্ছেদ শিরোনাম কোনটি?
titleA. ভূগোল
titleB. ভূ-প্রকৃতি
titleC. শিক্ষা
titleD. প্রশাসন
উত্তর: titleA
আনিসুল হক ১৯৮৫ সালের নভেম্বর মাসে ঢাকা জেলা আইনজীবী এবং ১৯৮৭ সালের নভেম্বরে বাংলাদেশ সুপ্রীম কোর্টের হাইকোর্ট বিভাগে আইনজীবী হিসাবে তালিকাভুক্ত হন। ২০০১ সালে তিনি আইনজীবী হিসাবে বাংলাদেশ সুপ্রিম কোর্টের আপিল বিভাগে ভর্তি হন এবং ২০১০ সালে বাংলাদেশ সুপ্রিম কোর্টের সিনিয়র আইনজীবী হন। বাবার মৃত্যুর পরে আনিসুল হক বঙ্গবন্ধু হত্যা মামলা এবং জেল হত্যা মামলা উভয়ের প্রধান প্রসিকিউটর হয়েছিলেন। তার আইনি পরামর্শে বঙ্গবন্ধু খুনের মামলাটি শেষ হয় এবং বাংলাদেশের শীর্ষ আদালত রায় প্রদান করে। আনিসুল হক দুর্নীতি দমন কমিশন বাংলাদেশের প্রধান আইনজীবী ও বিশেষ প্রসিকিউটরও ছিলেন। আনিসুল হক পিলখানা হত্যা মামলার প্রধান প্রসিকিউটর ছিলেন যা ২০০৯ সালে বাংলাদেশের বিডিআর বিদ্রোহের সাথে সম্পৃক্ত।

বাংলাদেশ সুপ্রিম কোর্টের সিনিয়র আইনজীবী মরহুম সিরাজুল হক এবং তাঁর ছেলে আনিসুল হক দু'জনেই ১৯৮০-২০১৪ সময়কালে বাংলাদেশের সর্বাধিক গুরুত্বপূর্ণ, শীর্ষস্থানীয় এবং সংবেদনশীল ফৌজদারি মামলার পরামর্শক হিসাবে কাজ করেছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পারিবারিক জীবন
titleC. শিক্ষা জীবন
titleD. আইন পেশা
উত্তর: titleD
মিউচুয়াল ফান্ড বিশেষজ্ঞ রিটেল বা খুচরো বিনিয়োগকারীদের চাহিদা পূরণ করে। এটি সবসময় রিটেল ইনভেস্টরদের তাদের জীবনের উদ্দেশ্যপূরণের জন্যে আর্থিক সমাধান দিতে সাহায্য করে। আইসিআইসিআই প্রুডেন্সিয়াল এএমসি এমন সকল প্রোডাক্টস-সহ মিউচুয়াল ফান্ড প্রোডাক্টসের এক বিস্তৃত পোর্টফোলিও শুর করেছে যেটি হল গ্রাহকদের প্রয়োজনভিত্তিক।

সঠিক অনুচ্ছেদ শিরোনাম কোনটি?
titleA. মুখ্য প্রতিযোগী
titleB. ইন্টারন্যাশনাল অ্যাডভাইজারি
titleC. মিউচুয়াল ফান্ড
titleD. প্রোর্টফোলিও ম্যানেজমেন্ট সার্ভিসেস
উত্তর: titleC
ময়লা পানি ব্যবস্থাপনা বলতে ময়লা পানি সংগ্রহ, পরিশোধন, নিষ্কাশন বা পুনরায় ব্যবহারকে বোঝানো হয়।

উন্নত দেশগুলোর শহরাঞ্চলে স্যানিটেশন ব্যবস্থা সাধারণত এমন হয়: মাধ্যাকর্ষণ বলকে কাজে লাগিয়ে নর্দমাগুলোতে ময়লা পানি জমা করা হয়। তারপর সেই পানি পরিশোধিত করে নদী, হ্রদ বা সমুদ্রে পুনরায় ব্যবহারের জন্য নিষ্কাশন করা হয়। নর্দমাগুলো হয়ত ঝড়ের পানি যাওয়ার ড্রেনগুলোর সাথে মিলিত থাকে বা সেগুলো পৃথকভাবে স্যানিটারি নর্দমা হিসাবেই ব্যবহৃত হয়। সংযুক্ত নর্দমা সাধারণত এসব দেশের কেন্দ্রীয়, পুরানো অংশ বা শহুরে অঞ্চলে পাওয়া যায়। ভারী বৃষ্টিপাত এবং অপর্যাপ্ত ব্যবস্থাপনার ফলে সংযুক্ত বা পৃথক নর্দমায় উপচে পড়ার মত অবস্থা হতে পারে। ফলে নর্দমার পানি রাস্তায় বা ঘরবাড়িতে ঢুকে পড়তে পারে। অনেক সময় কলকারখানাসমূহ তাদের বর্জ্য পানি পৌরসভার নর্দমায় ছেড়ে দেয়। যদি এই কারখানার বর্জ্য পানি আগে থেকে পরিশোধিত না করা থাকে তাহলে তাহলে ময়লা পানি পরিশোধনের কাজটি আরো অধিক মাত্রায় জটিল হয়ে যায়।

উন্নয়নশীল দেশগুলোতে বেশিরভাগ ময়লা পানি পরিশোধন না করেই পরিবেশে নির্গত করা হয়। কেন্দ্রীয় নর্দমা ব্যবস্থাপনার বিকল্প হিসেবে অনসাইট স্যানিটেশন, বিকেন্দ্রীয় ময়লা পানি ব্যবস্থাপনা, শুষ্ক টয়লেট ইত্যাদিও উল্লেখযোগ্য।

সঠিক অনুচ্ছেদ শিরোনাম কোনটি?
titleA. বেসিক স্যানিটেশন
titleB. স্যানিটেশনের অভাবে সৃষ্ট রোগ-ব্যাধী
titleC. ময়লা পানি এবং ঝড়-বৃষ্টির পানির ব্যবস্থাপনা
titleD. টেকসই স্যানিটেশন
উত্তর: titleC
শ্রুতি ছাড়া অন্যান্য হিন্দু ধর্মগ্রন্থগুলিকে সামগ্রিকভাবে স্মৃতি (যে বিষয় স্মরণ করা হইয়াছে) বলা হয়। স্মৃতির সবচেয়ে উল্লেখযোগ্য হল মহাকাব্যগুলি, যা মহাভারত এবং রামায়ণ ইত্যাদিতে নিহিত রয়েছে। ভগবদ্গীতা মহাভারতের একটি অবিচ্ছেদ্য অংশ এবং হিন্দুধর্মের একটি সবচেয়ে জনপ্রিয় পবিত্র ধর্মগ্রন্থ। এতে একটি মহান যুদ্ধ প্রাক্কালে রাজকুমার অর্জুনকে বলা, একজন বিষ্ণু অবতার, শ্রীকৃষ্ণ থেকে প্রাপ্ত দার্শনিক শিক্ষা রয়েছে। শ্রীকৃষ্ণ দ্বারা কথিত, ভগবদ্গীতা, বেদের সারাংশ হিসাবে বর্ণনা করা হয়েছে। তবে কখনও কখনও গীতোপনিষদ্ বলে উল্লেখিত, ভগবদ্গীতা, ঔপনিষদি্ক তত্ত্বের কারণে, বিভাগ হিসাবে, প্রায় শ্রুতির মধ্যেই ধরা হয়। স্মৃতির অন্তর্গত পুরাণ, যা বিভিন্ন অবিস্মরণীয় আখ্যায়িকা দ্বারা হিন্দু ধারণা চিত্রিত করে। এর অন্তর্ভুক্ত অন্যান্য গ্রন্থগুলি হল দেবীমাহাত্ম্যম্, তন্ত্র, যোগসুত্র, তিরুমন্ত্রম্, শিবসূত্র এবং হিন্দু আগম। মনুস্মৃতি হল একটি প্রচলিত নীতিগ্রন্থ, যা সামাজিক স্তরবিন্যাসের উপর নিবন্ধিত সামাজিক নিয়মাবলী, যা পরে ভারতীয় বর্ণাশ্রম তৈরি করতে সমাজকে সাহায্য করেছে।

ভগবদ্গীতা থেকে কর্মযোগ সম্বন্ধে একটি ধারণা বর্ণনার একটি সুপরিচিত শ্লোক ব্যাখ্যা করা হয় নিম্নরূপে - 

সঠিক অনুচ্ছেদ শিরোনাম কোনটি?
titleA. বর্ণ
titleB. ধর্মানুশীলন
titleC. স্মৃতি
titleD. উপবিভাগ
উত্তর: titleC
দক্ষিণেশ্বর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমান জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
সঠিক অনুচ্ছেদ শিরোনাম কোনটি?
titleA. প্রশাসন ও নিরাপত্তার ব্যবস্থা
titleB. পরিকাঠাম
titleC. রেল পরিষেবা
titleD. মেট্রো
উত্তর: titleA
শানু ২০০৫ সালে রুমানা রশীদ ঈশিতা নির্দেশিত "এক নিঝুম অরণ্য" টেলিভিশন নাটকে অভিনয় করেন। এই নাটকে তার ভবিষ্যৎ স্বামী জেভিয়ার শান্তনু বিশ্বাসও অভিনয় করেন। ২০১৩ সালে অরণ্য আনোয়ার পরিচালনায় মাছরাঙা টেলিভিশনের "কবিরাজ গোলাপ শাহ"-এ খুশু চরিত্রে ও আরটিভির "অলসপুর" টেলিভিশন ধারাবাহিকে অভিনয় করেন। তিনি অরণ্য আনোয়ারের "কর্তাকাহিনী" ও "বুকে তার চন্দনের ঘ্রাণ", দেবাশীষ বড়ুয়া দীপের "জ্যোতিরাজ টিপু সুলতান" ও "ইলেকশান ইলেকশান", আপেল মাহমুদের "ছবির হাট", ফয়সাল রাজীবের "পর্দার আড়ালে কে" ও "রুপালি ও রুপালি পর্দার গল্প" টেলিভিশন ধারাবাহিকে অভিনয় করেন। এছাড়া রবীন্দ্রনাথ ঠাকুরের উপন্যাস অবলম্বনে শফিক বাবুর একখণ্ডের টেলিভিশন নাটক "দুই বোন"-এ অভিনয় করেন।

২০১৪ সালে তিনি মানিক মানবিকের পরিচালনায় এসএ টিভির টেলিভিশন ধারাবাহিক "কাম টু দ্য পয়েন্ট" এবং আশিস রায়ের পরিচালনায় এশিয়ান টিভির টেলিভিশন ধারাবাহিক "প্রতিপক্ষ"-এ অভিনয় করেন। এছাড়া তিনি জিএম সৈকতের "মহুয়া" টেলিভিশন নাটকে অভিনয় করেন।

তার অভিনীত প্রথম চলচ্চিত্র "মিস্টার বাংলাদেশ" (২০১৮)। এর আগে তার হুমায়ূন আহমেদের "নয় নম্বর বিপদ সংকেত" চলচ্চিত্রে অভিনয় করার কথা ছিলো। আবু আকতার উল ইমানের জঙ্গীবাদ নিয়ে নির্মিত ""মিস্টার বাংলাদেশ" চলচ্চিত্রে তাকে একজন গৃহবধূর চরিত্রে দেখা যায়। ২০১৮ সাল থেকে তিনি চ্যানেল আইয়ের মেগা ধারাবাহিক "সাত ভাই চম্পা"র বড় রানী চরিত্রে অভিনয় করছেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন
titleC. কর্মজীবন
titleD. সাহিত্য জীবন
উত্তর: titleC
১৯৪৮ খ্রিষ্টাব্দে বাংলার জমীনে হিজরত করে রামপুর থেকে ৫৭ বছরের দীর্ঘ বসবাসের মায়া ত্যাগ করে সমস্ত ধন দৌলত ছেড়ে বাংলায় (তৎকালীন-পূর্ব পাকিস্তান) আসেন । তিনি বাংলার জমীনে এসে আবার শুরু করেন সুন্নীয়াত প্রতিষ্ঠার আন্দোলন । ১৯৫৩ সালে কুমিল্লা জেলাধীন কচুয়া থানার ক্বারী ইব্রাহীমের পুত্র কুমিল্লা ম্যাজিস্ট্রেট কোর্টে তাঁর বিরুদ্ধে মামলা দায়ের করে গ্রেপ্তার করান। এ মামলা থেকে অভ্যাহতির পর, ম্যাজিস্ট্রেটের মধ্যস্ততায় দেওবনদী ভাবধার কওমী ও বেরলভী সুন্নী উভয় পক্ষের ওলামাগণকে বহাসে বসার সুযোগ করে দেন। বাহাসে ম্যাজিস্ট্রেট সাহেব তাঁর পক্ষে রায় দিয়ে তাদের দেয়া মামলা বাতিল করে দেন। বাংলাদেশের স্বাধীনতা সংগ্রামে ও তিনি অবদান রেখেছেন। ১৯৭৫ সালের ২৩শে এপ্রিল তিনি সিলেটের হবিগঞ্জে এক সুন্নী সম্মেলনে যোগদেন। এই সম্মেলনে সিলেটে খ্যাতনামা আলেমগণ উপস্তিত ছিলেন এবং অনেক জন তার প্রতিষ্ঠিত সুন্নী সংগঠন বাংলাদেশ আহলে সুন্নাত ওয়াল জামাত এর সদস্য হয়ে অনেকে বয়াতে রাসুল ও করেছেন । বাংলাদেশের সুন্নী সকল বিখ্যাত ওলামাগণ তার ছাত্র ছিলেন এর মধ্যে অন্যতম- আল্লামা নুরুল ইসলাম হাশেমী, আল্লামা শেখ মোহাম্মদ আব্দুল করিম সিরাজনগরী, মুফতি গিয়াস উদ্দীন, আল্লামা ওছিয়ুর রহমান, আল্লামা ওবাইদুল হক নঈমী, আল্লামা আব্দুল বারি জিহাদি, আল্লামা আবু সুফিয়ান আল কাদরী, আল্লামা ওহীদুর রহমান জেহাদি তারা তার কাছ থেকে কুরাঅান হাদিস ইজমা কিয়াসের দরস নিতেন সবসময় তার সান্নিধ্যে থাকার চেষ্টা করতেন।

সঠিক অনুচ্ছেদ শিরোনাম কোনটি?
titleA. বাংলাদেশে আগমন
titleB. ভারত আগমন ও ইসলাম প্রচার
titleC. জন্ম ও বংশীয় পরিচয়
titleD. শেষ জীবন
উত্তর: titleA
ভারতে ফেরার পর সৈয়দ মাহমুদ ১৮৭২ সালে এলাহাবাদ হাইকোর্টে ব্যারিস্টার হিসেবে যোগ দেন। এই আদালতে এই পদ অর্জনকারী তিনি প্রথম ভারতীয়। ১৮৭৮ সাল পর্যন্ত তিনি ব্যারিস্টার হিসেবে কাজ করেছেন। পরের বছর ভাইসরয় লর্ড লিটন তাকে আওধের জেলা ও সেশন জজ হিসেবে নিয়োগ দেন। ১৮৮৭ সাল পর্যন্ত তিনি এই পদে ছিলেন। এরপর তাকে এলাহাবাদ হাইকোর্টে বিচারক হিসেবে নিয়োগ দেয়া হয়। সংক্ষিপ্তকালের জন্য তিনি হায়দ্রাবাদ রাজ্যের নিজামের কাছে প্রেরিত হন। ১৮৮১ সালে তিনি সেখানের আইন প্রশাসনে সহায়তা করেন।

১৮৮২ সালে সৈয়দ মাহমুদ উচ্চ আদালতের বিচারক হিসেবে নিয়োগ পান। ১৮৮৭ সালে পূর্ণ নিয়োগ পাওয়ার আগে তিনি অস্থায়ীভাবে দায়িত্বপালন করেছেন। তার সমসাময়িকরা তার ব্যতিক্রমী দক্ষতা ও আরবি ভাষার জ্ঞানের কারণে আলাদা হিসেবে দেখতেন। ক্যামব্রিজে তিনি আরবির জ্ঞান অর্জন করেছিলেন। মুসলিম আইনের ব্যাখ্যায় তার এই জ্ঞান ফলদায়ক ছিল। দীর্ঘ ও বিস্তারিত রায়ের কারণে তিনি পরিচিত। এগুলোর অনেকই ল রিপোর্টে প্রকাশিত হয়েছিল। ১৮৭৭ থেকে ১৮৮২ সাল পর্যন্ত ভাইসরয়ের আইন পরিষদের আইন মন্ত্রী উইটলি স্টোকস তার "এংলো-ইন্ডিয়ান কোডস" বইয়ে মাহমুদের রায়ের প্রশংসা করেছেন।

অবসরগ্রহণের পর সৈয়দ মাহমুদ ব্যারিস্টার হিসেবে পুনরায় কাজ শুরু করেন। ১৮৯৬ থেকে ১৮৯৮ সাল পর্যন্ত উত্তর-পশ্চিম প্রদেশ ও আওধ আইন পরিষদে দায়িত্ব পালনের পাশাপাশি তিনি লখনৌয়ে ব্যারিস্টার হিসেবে কাজ করেছেন।

সঠিক অনুচ্ছেদ শিরোনাম কোনটি?
titleA. পরিবার
titleB. শিক্ষাবিস্তার
titleC. রচনাকর্ম
titleD. আইনপেশা
উত্তর: titleD
৫ লক্ষ ৫ হাজার ৯ শত বর্গকিলোমিটার (১৯৪,৮৯৭ বর্গমাইল) আয়তনবিশিষ্ট স্পেন আয়তনের দিক থেকে বিশ্বের ৫১তম দেশ| দেশটি দক্ষিণ-পশ্চিম ইউরোপের ইবেরীয় উপদ্বীপে অবস্থিত। স্পেন পশ্চিম দিকে পর্তুগাল এবং উত্তর-পূর্ব দিকে ফ্রান্স ও অ্যান্ডোরার সঙ্গে সংলগ্ন। দেশটির উত্তরে বিস্কায়া উপসাগর, দক্ষিণ দিকে জিব্রাল্টার প্রণালী, প্রণালীর দক্ষিণে মরক্কো, পশ্চিম ও দক্ষিণ-পশ্চিম দিকে আটলান্টিক মহাসাগর। পূর্ব ও দক্ষিণ-পূর্ব দিকে ভূমধ্যসাগর। স্পেনের সমুদ্র সীমা প্রায় ৭ হাজার ৮০০ কিলোমিটার দীর্ঘ। দেশের সর্বোচ্চ পর্বত তেইদে পর্বতের উচ্চতা ৩,৭১৮ মিটার।

সঠিক অনুচ্ছেদ শিরোনাম কোনটি?
titleA. খেলাধুলা
titleB. বৈদেশিক সম্পর্ক
titleC. জনসংখ্যা
titleD. ভূগোল
উত্তর: titleD
ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ নিজ দেশে ওয়েস্ট ইন্ডিজের বিপক্ষে দ্বাদশ খেলোয়াড়ের ভূমিকায় অবতীর্ণ হন। এরপর ১৯৬৯ সালে দলের সাথে ইংল্যান্ড গমন করেন। বিদেশের মাটিতে নিজস্ব তৃতীয় খেলায় এসেক্সের দ্বিতীয় ইনিংসে ৭/৪৩ পান। মিডলসেক্সের বিপক্ষে ৬/৯৯ বোলিং পরিসংখ্যান দাঁড় করান।

এ সময়ে তিনি নিউজিল্যান্ডের প্রধান স্পিনার হিসেবে নিজেকে প্রতিষ্ঠিত করেন। এ সফরে ১২ খেলায় অংশ নিয়ে ১৯.৭৫ গড়ে ৫৭ উইকেট দখল করেন।

১৯৬৯ সালে ভারত গমন করেন। অক্টোবর, ১৯৬৯ সালে নাগপুরে অনুষ্ঠিত টেস্টে স্বাগতিক ভারতের বিপক্ষে প্রথম ইনিংসে চার উইকেট পান। এরপর দ্বিতীয় ইনিংসে তার পাঁচ-উইকেট লাভের ফলে উপমহাদেশের মাটিতে প্রথম টেস্ট জয়লাভে সক্ষম হয়েছিল। ভারত দল চতুর্থ ইনিংসে মাত্র ২৭৭ রানের জয়ের লক্ষ্যমাত্রায় ধাবিত হয়। কিন্তু, তিনি ৫/৩৪ নিয়ে নিউজিল্যান্ডের জয়ে প্রভূতঃ ভূমিকা রাখেন। তন্মধ্যে, নিজের বলেই দর্শনীয় ক্যাচ নিয়েছিলেন তিনি। এরফলে তার দল ১৬৭ রানে জয় পায়।

তিন সপ্তাহ পর পাকিস্তানের বিপক্ষে অপর পাঁচ-উইকেট পান। করাচীতে স্বাগতিক দলের বিপক্ষে ৫/৮০ পান।

প্রথম নয় টেস্ট ইংল্যান্ড, ভারত ও পাকিস্তানের বিপক্ষে খেলেন। দলগুলোর বিপক্ষে ৪৩৪ ওভার বোলিং করেন যা নিউজিল্যান্ড দলের মোট ওভারের প্রায় ৩০ শতাংশ ছিল। তুলনান্তে ইংরেজ ক্রিকেটার মন্টি পানেসার সাত টেস্টে করেছেন ২৬০ ওভার।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. খেলার ধরন
titleC. ইংল্যান্ড গমন, ১৯৬৯
titleD. অবসর
উত্তর: titleC
বিজয়নগর উপজেলার আয়তন ২২১.১৭ বর্গ কিলোমিটার (৫৪,৬৫৩ একর)। বিজয়নগর উপজেলার দক্ষিণে আখাউড়া উপজেলা, পশ্চিমে ব্রাহ্মণবাড়িয়া সদর উপজেলা, উত্তর-পশ্চিমে সরাইল উপজেলা, উত্তরে নাসিরনগর উপজেলা ও হবিগঞ্জ জেলার মাধবপুর উপজেলা, পূর্বে হবিগঞ্জ জেলার মাধবপুর উপজেলা, এবং দক্ষিণ-পূর্বে ভারতের ত্রিপুরা প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. অবস্থান ও আয়তন
titleC. জনসংখ্যার উপাত্ত
titleD. নামকরণ
উত্তর: titleB
গ্রেফতার হওয়ার পর, মালিকে তার অপরাধ সম্পর্কে জিজ্ঞাসা করা হল, মালিকের আবু বকরকে নির্দেশ করে "তোমার মনিব এই বলেছেন, তোমার মনিব সেই বলেছেন" এভাবে উত্তর দেন। খালিদ মালিক ইবনে নুয়ায়রাহকে হত্যা করলেন এবং তার স্ত্রী লায়লা বিনতে মিনহালকে বিয়ে করলেন। যদিও সুন্নিগণ দাবি করেন যে, খালিদ একই রাতে লায়লাকে বিয়ে করেন, শিয়াগণ এর বিরোধিতায় বলেন যে, খালিদের উচিত ছিল বিধবা লায়লার ইদ্দতের (ইসলামে স্বামী অন্তর্ধানের বিঁধবার পুনঃবিবাহের বিরতি) চার মাস দশ দিন অপেক্ষা করা এবং তার পর তাকে বিয়ে করা।
আবু কাতাদা আল-আনসারী ছিলেন মুহাম্মাদের একজন সাহাবী যিনি খালিদকে মদিনায় সঙ্গ দিতেন। খালিদ কর্তৃক মালিকের মৃত্যুদণ্ডে তিনি এতোটাই মর্মাহত হলেন যে, তিনি তাৎক্ষনিকভাবে মদিনায় ফিরে গিয়ে আবু বকরকে বললেন যে তিনি মুসলিম হত্যাকারী কোন সেনাপতির অধীনে কাজ করতে পারবেন না 
মালিকের মৃত্যু ও খালিদ কর্তৃক তার স্ত্রীকে গ্রহণের ঘটনা সমালোচনার জন্ম দিল। আবু বকরর বিশ্বস্ত সঙ্গী আবু কাতাদা সহ তার সেনাবাহিনীর কিছু কর্মকর্তা বিশ্বাস করতেন যে, খালিদ লায়লাকে পাওয়ার জন্য মালিকে হত্যা করেন। খালিদের চাচাতো ভাই ও আবু বকরের অন্যতম প্রধান উপদেষ্টা উমর বিন খাত্তাবের পিড়াপিড়িতে আবু বকর খালিদকে কৈফিয়ত দেয়ার জন্য মদিনায় ডেকে পাঠালেন।

উমর আবু বকরের কাছে খালিদকে তাৎক্ষনিক পদচ্যুত করার দাবি জানালেন। তিনি বললে যে, খুন ও ব্যভিচারের দ্বৈত অপরাধে খালিদকে বিচারাধীন হওয়া উচিত। ইসলামী আইন অনুসারে, খালিদকে পাথর মেরে হত্যা করা উচিত ছিল, কিন্তু আবু বকর খলিদকে বাঁচিয়ে দিলেন এই বলে যে খালিদ শুধু একটি "বিচারকার্যে ত্রুটি" করেছে মাত্র।

সঠিক অনুচ্ছেদ শিরোনাম কোনটি?
titleA. মালিক ইবনে নুয়াইরাহর মৃত্যু
titleB. মালিক ইবনে নুয়ায়রাহর উপর আক্রমণ
titleC. সুন্নি দৃষ্টিভঙ্গি
titleD. শিয়া দৃষ্টিভঙ্গি
উত্তর: titleC
বনজীবীদের কাছে স্বহিমায় পূজিত মানুষ দেবীর নাম বনবিবি। তিনি অরণ্যের দেবী রূপে পূজিতা। লোক বিশ্বাসে তিনি কখনো মুরগির রূপ ধারণ করেন, কখনো হন বাঘ। সুশ্রী, লাবণ্যময়ী ভক্তবৎসলা এই দেবীর কারো ওপরে কোনো আক্রোশ নেই। বনের সমস্ত সৃষ্টিতে তার মমতা মাখা। তিনি ভালোবাসেন মানুষ ও প্রকৃতিকে।তিনি সুন্দরবনের জেলে, বাউয়ালি বা কাঠুরে আর মৌয়াল বা মধু সংগ্রহকারীদের রক্ষাকত্রী। বনজীবীদের ধারণা, বাঘ ও ভূত-প্রেতের মতো অপশক্তির ওপরে কর্তৃত্ব করেন বনবিবি। তাই গভীর মনে কাঠ, গোলপাতা, মধু ও মোম সংগ্রহ বা মাছ ধরতে যাওয়ার আগে বনবিবির উদ্দেশ্যে শিরনি দেন ক্ষীর বা অন্ন। প্রতি বছর জানুয়ারির মাঝামাঝিতে মূল পূজা হয় বনবিবির।বর্ণ ব্রাহ্মণরা তার পুরহিত্য করেন না,নিম্ন শ্রেণির হিন্দুরা করেন।তারা তাকে বনচণ্ডী রুপে নিরামিষ নৈবেদ্য দেয়।বলি হয় না।কখন তার নামে জীবন্ত মুরগি ছেড়ে দেয়। স্থায়ী-অস্থায়ী ২ হাজারেরও বেশি মণ্ডপ সাজানো হয় বনের ভেতরে ও বন সংলগ্ন লোকালয়ে। কেবল পশুর নদীর পশ্চিম পাড়েই এরকম মণ্ডপ জমে ৩শ’ এর বেশি।এসব মণ্ডপে বনবিবি আর দক্ষিণ রায় ছাড়াও থাকেন বনবিবির ভাই শাহ জঙ্গলী, গাজী আউলিয়া, শিশু দু:খে, তার দুই চাচা ধনে আর মনে।সুন্দরবনে বাঘের দেবী হিসেবে পূজিত আর একজন হলেন বনদেবী নারায়ণী। বাড়ির পাশের বনবাদাড় ও ঝোপঝাড় সংলগ্ন স্থানে এই বাড়তি মাতৃত্বের অধিকারী দেবীর থান দেখা যায়। এগুলোর অধিকাংশতেই খড়ের ছাউনি।সম্ভবত তিনি বনদেবীর আরেক রুপ।
সঠিক অনুচ্ছেদ শিরোনাম কোনটি?
titleA. কিংবদন্তি
titleB. পূজা
titleC. মূর্তি
titleD. মন্দির
উত্তর: titleB
তেলিয়াপাড়া চা বাগানের বাংলোর পূর্ব-দক্ষিণ কোণে নির্মাণ করা হয়েছে ২, ৩ ও ৪নং সেক্টরের শহীদ মুক্তিযোদ্ধা স্মরণে তেলিয়াপাড়া স্মৃতিসৌধ। ১৯৭৫ সালের জুন মাসে এ স্মৃতিসৌধের উদ্বোধন করেন প্রাক্তন সেনাপ্রধান মেজর জেনারেল কে এম শফিউল্লাহ। বুলেটের আকৃতিতে তৈরি এই সৌধের সামনে দু’টি ফলকে অঙ্কিত রয়েছে শামসুর রাহমান’এর বিখ্যাত “স্বাধীনতা তুমি” কবিতা। চারপাশের চা-বাগানের সবুজের বেষ্টনীতে স্মৃতিসৌধসহ রয়েছে একটি লেক। লাল শাপলা ফোটা এই লেক বর্ষাকালে আকর্ষণীয় রূপ ধারণ করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ঐতিহাসিক তেলিয়াপাড়া দিবস
titleC. তেলিয়াপাড়া বাংলোয় মুক্তিযুদ্ধের প্রথম বৈঠক
titleD. স্থাপত্য ও তাৎপর্য
উত্তর: titleD
৫ই ফেব্রুয়ারি, ২০১৩ তারিখে ট্রাইব্যুনাল যুদ্বাপরাধী আব্দুল কাদের মোল্লাকে ৩টি মামলায় ১৫ বছরের কারাদণ্ড এবং ২টি মামলায় যাবজ্জীবন কারাদণ্ড প্রদান করে। এই রায় কিছু মানুষকে সন্তুষ্ট করতে পারেনি। কাদের মোল্লাসহ সকল যুদ্ধাপরাধীর অভিযোগে অভিযুক্তদের ফাঁসির দাবীতে ওইদিনই ছাত্র, শিক্ষক সহ বিভিন্ন শ্রেণী-পেশার হাজার হাজার মানুষ জড় হতে থাকে ঢাকার শাহবাগ চত্বরে। শাহবাগের এই প্রতিবাদ অতিদ্রুত ছড়িয়ে পড়ে দেশের বিভিন্ন অংশে। শাহবাগসহ সারা বাংলাদেশেই 'যুদ্ধাপরাধী'র ফাঁসির দাবীতে গঠিত হয় গনজাগরণ মঞ্চ।কিন্তু শাহবাগে আন্দোলনকারীদের নেতৃত্বে রয়েছে নাস্তিক ব্লগাররা, এই অভিযোগে চট্টগ্রামের হাটহাজারী মাদ্রাসার প্রধান শিক্ষক শাহ আহমদ শফীর নেতৃত্বে হেফাজতে ইসলাম নামক একটি সংগঠন সক্রিয় হয়ে উঠে। ১৫ ফেব্রুয়ারি ২০১৩ তারিখে শাহবাগ আন্দোলনের সক্রিয় কর্মী রাজীব হায়দার হত্যাকাণ্ডের ঘটনা ঘটে। কিন্তু তার নির্মম হত্যাকাণ্ডের পর প্রথমে দৈনিক ইনকিলাব ও এর পরপরই দৈনিক আমার দেশ ধারাবাহিক আকারে কিছু প্রতিবেদন প্রকাশ করে যেখানে দাবী করা হয় যে ব্লগার রাজীব মুসলমানদের শেষ নবী মুহাম্মদ সম্পর্কে কটুক্তি করেছে । এর পরপর হেফাজতে ইসলাম তাদের ১৩ দফা দাবী এবং এরকম কটূক্তিকারীদের ফাঁসির দাবীতে আন্দোলন শুরু করে। এ সময়ই শাহবাগ আন্দোলন ও হেফাজতে ইসলামের আন্দোলন মুখোমুখি অবস্থানে দাঁড়িয়ে যায়।

সঠিক অনুচ্ছেদ শিরোনাম কোনটি?
titleA. বিচারের বিরূদ্ধে সমালোচনা
titleB. বাদীপক্ষের আইনজীবী প্যানেল
titleC. যুদ্ধাপরাধের অভিযোগে অভিযুক্তদের ফাঁসির দাবীতে গণ-আন্দোলন
titleD. অবকাঠামো
উত্তর: titleC
ঈশ্বরচন্দ্র বিদ্যাসাগর ১৮৪৭ খ্রিষ্টাব্দে সংস্কৃত কলেজের অধ্যাপনা ছেড়ে দিয়ে জীবিকা অর্জনের জন্য একটি ছাপাখানা খোলেন। বিদ্যাসাগর বাংলা বর্ণমালা সংস্কারের জন্য অনেকগুলি প্রস্তাব উত্থাপন করেন। এগুলি হল এরকম:
বিদ্যাসাগর "ণ-ন" এবং "শ-ষ-স"-এর মধ্যে উচ্চারণের সমতা সম্ভবত লক্ষ্য করলেও এর কোন সংস্কার করেন নি।

বিদ্যাসাগর বাংলা হরফের স্বচ্ছতা ও সমতা বিধানের জন্যও বেশ কিছু পদক্ষেপ নিয়েছিলেন:

কিন্তু বিদ্যাসাগরের সংস্কারগুলি সম্পূর্ণ সঙ্গতিপূর্ণ ছিল না। অনেকগুলি অস্বচ্ছ যুক্তব্যঞ্জনের চিহ্ন অস্বচ্ছই থেকে গিয়েছিল। যেমন - "তু" "ত"-এর নিচে উ-কার দিয়ে লেখা হলেও "ন্তু", "স্তু" যুক্তাক্ষরগুলিতে পুরনো অস্বচ্ছ রূপটিই থেকে গেল।

ইংরেজি বিচল হরফগুলি একটি ডালায় দুই খোপে নির্দিষ্ট নিয়ম অনুযায়ী সাজানো থাকত। কিন্তু বাংলায় এ নিয়ে তেমন কোন চিন্তা হয় নি। বিদ্যাসাগরই প্রথম বাংলা হরফের জন্য ডালার একটি নকশা এবং কোন হরফের পর কোন হরফ বসবে তার নিয়ম স্থির করে দেন। তার এই নকশাই ক্রমে সমস্ত বিচল হরফ ব্যবহারকারী বাংলা ছাপাখানাতে গৃহীত হয়। বাংলা মুদ্রণশিল্পে প্রতিষ্ঠিত হয় সমতা। বিদ্যাসাগর বাংলা মুদ্রণশিল্পকে গভীরভাবে প্রভাবিত করেছিলেন। মূলত তার বেঁধে দেয়া নিয়মনীতি অনুসারেই পরবর্তী একশো বছর, বিংশ শতাব্দীর প্রথমার্ধ পর্যন্ত বাংলা হরফ মুদ্রিত হয়।

সময়ের সাথে বিদ্যাসাগরীয় হরফের সামান্য কিছু পরিমার্জনের চেষ্টাও করা হয়েছে। বিদ্যাসাগর নিজে "বর্ণপরিচয়"-এর ৬০তম সংস্করণ থেকে শব্দের শেষে অন্তর্নিহিত ও উচ্চারণযুক্ত ব্যঞ্জন, যেমন- "বিগত", "কত" শব্দের শেষের "ত"-টা, যেন "ৎ"-এর মত উচ্চারণ না হয়, সেজন্য এগুলির উপর তারাচিহ্ন দেয়া প্রবর্তন করেন। বিংশ শতাব্দীতে অনেক লেখক একই কাজে ঊর্ধ্বকমা (') ব্যবহার করেছেন, যেমন- একশ', ইত্যাদি। তবে এই সংস্কারটি সর্বজনগৃহীত হয়নি।

রবীন্দ্রনাথ ঠাকুর বিদ্যাসাগরী হরফের দুই ধরনের এ-কার (মাত্রাছাড়া ও মাত্রাসহ) দুইটি ভিন্ন কাজে লাগানোর চেষ্টা করেন। তিনি শব্দের শুরুর মাত্রাযুক্র এ-কার দিয়ে "অ্যা" ধ্বনি বুঝিয়ে ছাপানো শুরু করেন। তবে বিশ্বভারতী বিশ্ববিদ্যালয় ছাড়া অন্য বেশির ভাগ প্রকাশকই এই রীতিটি গ্রহণ করেনি।

সঠিক অনুচ্ছেদ শিরোনাম কোনটি?
titleA. বাংলা মুদ্রণের প্রথম অর্ধশতাব্দী
titleB. যুক্তাক্ষর
titleC. বিদ্যাসাগরীয় সংস্কার
titleD. ইউনিকোড
উত্তর: titleC
রজ:ক্ষান্তি শুরুর সঙ্গে-সঙ্গে মহিলাদের জীবনে শারীরিক ও মানসিক নানা ধরনের পরিবর্তন বা উপসর্গ দেখা দেয়। মাসিকে অনিয়ম, হঠাৎ করেই মাথা গরম বা হট ফ্লাস, বুক ধড়ফড়, অতিরিক্ত ঘুমানো, অনিদ্রা, প্রস্রাবে সমস্যা, ওজন বেড়ে যাওয়া, মেজাজ খিটখিটে হয়ে যাওয়া বা মুড চেঞ্জ ইত্যাদি হতে পারে। জীবনধারা বা লাইফস্টাইলের পরিবর্তন দ্বারা এগুলো নিয়ন্ত্রণ করা সম্ভব।
অনিয়মিত ঋতুচক্র
এ সময় ঋতুচক্র বা মাসিক চক্রের পরিবর্তন হয়। কখনোবা একটু বেশি রক্তস্রাব, কখনোবা কম রক্তস্রাব যেতে পারে। অনেকদিন ধরে অল্প ফোঁটা ফোঁটা রক্ত যেতে পারে। কমপক্ষে সাধারণত ছয় মাস একটানা রক্তস্রাব বন্ধ থাকলে ধরে নেয়া যায় যে মেনোপজ হয়ে গেছে।

সঠিক অনুচ্ছেদ শিরোনাম কোনটি?
titleA. শরীর ও মনের ওপর মেনোপজের প্রভাব
titleB. রজ:ক্ষান্তি
titleC. হার্টের সমস্যা
titleD. হট ফ্লাশ
উত্তর: titleA
২০০২ সালের নভেম্বরের শেষ দিকে, ১১ মিলিয়ন ইউরো স্থানান্তর ফি এর বিনিময়ে স্পেনীয় ক্লাব বার্সেলোনায় পাড়ি জমান রিকেল্‌মে। বোকা থেকে তার প্রস্থানের কিছুদিন আগে তার ভাই ক্রিস্তিয়ানকে অপহরণ করা হয়। রিকেল্‌মে তার ভাইয়ের মুক্তির জন্য আলোচনা করেন এবং অবশেষে মুক্তিপণ পরিশোধ করেন, পরবর্তীতে তিনি প্রকাশ করেন যে এটি তার বোকা ত্যাগ করার অন্যতম কারণ ছিল।

বার্সেলোনার তত্‍কালীন ম্যানেজার লুইস ফন গাল রিকেল্‌মের স্থানান্তরকে "“রাজনৈতিক চুক্তি”" হিসেবে উল্লেখ করেন এবং তাকে উপেক্ষা করতে থাকেন। ফন গাল তাকে খুব কম খেলাতেই দলে রাখতেন এবং উইঙ্গার হিসেবে মাঠে নামাতেন। তিনি ফর্মহীন হয়ে পড়েন এবং দলের প্রথম একাদশে নিজের জায়গা হারিয়ে ফেলেন। তিনি প্রধানত কোপা দেল রে’র খেলায় মাঠে নামতেন। চ্যাম্পিয়নস লীগের গ্রুপ পর্বে ক্লাব ব্রুগে কে.ভি. এর বিপক্ষে তিনি প্রথম একাদশে জায়গা পান এবং বার্সেলোনার পক্ষে খেলার একমাত্র গোলটি করেন।

সঠিক অনুচ্ছেদ শিরোনাম কোনটি?
titleA. ক্লাব কর্মজীবন
titleB. বার্সেলোনা
titleC. বোকা জুনিয়র্স
titleD. ধার হিসেবে ভিয়ারিয়ালে
উত্তর: titleB
স্ট্রেপ থ্রোটে অন্যান্য রোগের অনুরূপ কিছু লক্ষণ রয়েছে। এর ফলে কোন ব্যক্তি স্ট্রেপ থ্রোটে আক্রান্ত কিনা থ্রোট কালচার বা র‍্যাপিড স্ট্রেপ টেস্ট ছাড়া তা জানা কঠিন। কোন ব্যক্তির কাশির সঙ্গে জ্বর ও গলা ব্যাথা হলে, নাক দিয়ে পানি পড়লে, ডায়রিয়া হলে, এবং চোখ লালচে হয়ে চুলকালে ভাইরাস দ্বারা গলা ব্যথা হবার সম্ভাবনাই বেশি। সংক্রমিত মনোনিউক্লিওসিস ঘাড়ের লিম্ফ নোডে স্ফীতি ও গলা ব্যাথা, জ্বরের কারণ হতে পারে এবং এর ফলে টনসিল আরো বড় হতে পারে। রক্ত পরীক্ষা দ্বারা এই রোগ নির্ণয় করা যায়। তবে সংক্রমিত মনোনিউক্লিওসিস রোগের কোন নির্দিষ্ট চিকিৎসা নাই।

সঠিক অনুচ্ছেদ শিরোনাম কোনটি?
titleA. চিকিৎসা
titleB. অনুরূপ লক্ষণের কারণ
titleC. কারণ
titleD. রোগনির্ণয়
উত্তর: titleB
দক্ষিণ আফ্রিকান প্লাস্টিক সার্জনের সন্তান তিনি। সেন্ট স্টিথিয়ান্স কলেজে অধ্যয়ন করেন এলিয়ট। এ কলেজ থেকেই মাইকেল লাম্ব, রয় পাইনার, ডেভিড তারব্রুগ, ডেভ রান্ডল ও কাগিসো রাবাদা’র ন্যায় খ্যাতনামা ক্রিকেটার আন্তর্জাতিক ক্রিকেটে অংশ নিয়েছেন।

১৯৯৬-৯৭ মৌসুমে গটেংয়ের পক্ষে প্রথম-শ্রেণীর ক্রিকেটে গটেংয়ের পক্ষে অভিষেক ঘটে তার। খেলায় তিনি মূল্যবান ৬৭ রান তুলেছিলেন। দলের অধিনায়ক ও নিউজিল্যান্ডের সাবেক অধিনায়ক কেন রাদারফোর্ডের পরামর্শক্রমে দক্ষিণ আফ্রিকায় কোটা প্রথায় তার অংশগ্রহণের সম্ভাবনার দ্বার রুদ্ধের বিষয়ে ২০০১ সালে নিজ জন্মভূমি জোহেন্সবার্গ ত্যাগ করেন।

দক্ষিণ আফ্রিকা এ-দলের পক্ষে ভারতের এ-দলের বিপক্ষে একটি খেলায় অংশগ্রহণ করেন। এরপর ২০০৭ সালে নিউজিল্যান্ড ক্রিকেট দলে খেলার যোগ্যতা অর্জন করেন।

সঠিক অনুচ্ছেদ শিরোনাম কোনটি?
titleA. বিশ্বরেকর্ড
titleB. খেলোয়াড়ী জীবন
titleC. অবসর
titleD. প্রারম্ভিক জীবন
উত্তর: titleD
মানব ইতিহাসের প্রায় সবখানেই, বিবাহ একটা সামাজিক বন্ধন যা সন্তান জন্ম দেয় এবং তৈরি করে সম্পদের উত্তরাধিকারী এক প্রজন্ম থেকে অন্য প্রজন্মে। ভিন্ন ভিন্ন সংস্কৃতি দেখা যায়, তবে বিশেষভাবে কিছু সম্পদ্শালী রাজকীয় এবং সম্ভ্রান্ত পরিবারে তাদের সম্পদ সংরক্ষণ অথবা প্রবাহরেখা এর উত্তরাধিকারের অংশ হিসাবে আনুষ্ঠানিক বিবাহ আয়োজন করে থাকে।

টং ইয়াং শি, তাইওয়ানীয়তে সিম-পুয়া বিবাহ নামে পরিচিত - আক্ষরিক অর্থ ছোট সন্তান বা ছোট পুত্রবধূ - প্রথাগতভাবে এটা একটি আনুষ্ঠানিক বিবাহ যেখানে দরিদ্র পরিবার মেয়ের কৈশোরের আগেই কোন ধনী পরিবারে দাস হিসাবে বিবাহ আয়োজন করে। ছোট বালিকা দাসের মতো বিনামূল্যে শ্রম দিতে থাকে এবং একই সাথে গৃহিত পরিবারের ছেলের পুত্রবধূ হিসাবেও পরিচিত। এই ধরনের বিবাহের মূল তত্ত্ব, মেয়েটি দরিদ্রতার বন্ধন থেকে মুক্তি পায় এবং ধনী পরিবার বিনামুল্যের একজন দাস ও পুত্রবধূ পায়। প্রায় অনুরূপ এক চর্চা "ঝাওঝুহি" যেখানে একটি সম্পদ্শালী পরিবার যার উত্তরাধিকার নাই, তারা অপর কোন পরিবার থেকে ছেলে বিবাহের মাধ্যমে গ্রহণ করে। পরিবারের মেয়েকে বিবাহ করে ছেলেটি সচ্ছল পরিবারে অন্তর্ভুক্ত হয়ে যায় এবং পদবী পরিবর্তন করে নেয়। এই ধরনের বিবাহে উত্তরাধিকার নিশ্চিত হয়। অনুরূপ উত্তরাধিকার ও সম্পদ রক্ষার্থে বিবাহ আয়োজন কোরিয়া, জাপান এবং বিশ্বের অন্যান্য বেশ কিছু স্থানে দেখা যায়।
সঠিক অনুচ্ছেদ শিরোনাম কোনটি?
titleA. ইতিহাস
titleB. সম্পদ এবং উত্তরাধিকার বিষয়
titleC. ধর্ম
titleD. সীমিত বিকল্প
উত্তর: titleB